Amway

Amway er et amerikansk nettverksselskap etablert i 1959.

Selskapet selger blant annet kosmetikk og velværeprodukter gjennom et nettverk av rundt tre millioner uavhengige salgsrepresentanter.Aksje hopper på avtale Hegnar Online Dette gjør Amway til et av verdens største nettverksselskaper.

Amway presenterer seg selv som en god forretningsmulighet, men statistikkene motsier dette. På slutten av 1990-tallet ble Amway i USA pålagt å informere alle nye selgere om at færre enn halvparten av selskapets selgere noen gang ville oppleve å tjene penger, og at den gjennomsnittlige månedsinntekten for minoriteten som gikk med overskudd var 65 dollar.«Amway har fått pålegg i USA», Aftenposten, 27. juni 1999 I en amerikansk undersøkelse fra 2010 ble det konkludert med at den gjennomsnittlige selgeren ikke tjente penger, men gikk med over tusen dollar i tap per år.

I 2011 beregnet Consumer Awareness Institute deltagernes tapsrate til over 99,9 %. Amways forretningsmodell innebærer å selge overprisede varer og krympe distributørenes fortjeneste ved hjelp av et komplisert hierarki av distributører som Amway kaller the downline.

I boken Amway – the cult of free enterprise skriver forfatteren Steven Butterfield at Amway fikk  nye distributører i løpet av 1980. Første trinn i pyramiden var å få status som direktedistributør; dette krever flere måneders innsats. Imidlertid ble det rekruttert  nye direktedistributører, tilsvarende 2,57 %. For å kunne leve av inntekten, måtte man være «diamantdistributør». I 1980 oppnådde 120 denne statusen, dvs. 0,04 %.

I 2007 gikk konsernet Procter & Gamble til søksmål mot fire Amway-selgere som en del av markedsføringen av Amway systematisk hadde anklaget det for å finansiere satanistisk virksomhet. Procter & Gamble vant i retten, og de fire saksøkte ble dømt til å betale 19 millioner dollar i erstatning.Procter & Gamble wins $19 million in Satanism suit The New York Times

I 1999 etablerte Amway seg i det norske markedet,«Skepsis til pyramide-gigant», Aftenposten, 26. juni 1999 og selskapet er medlem av den norske interesseforeningen Direktesalgsforbundet.Amway Norway  Direktesalgsforbundet

 Referanser 

 Eksterne lenker 


Kategori:Nettverksselskaper
Kategori:Selskaper fra USA
Kategori:Selskaper etablert i 1959
Kategori:Medlemmer i Direktesalgsforbundet
Kategori:Næringsliv i Michigan